
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 10 februarie 2021
            Nr.4c-13/107/2021
            PLx. 37/2021


A V I Z 
asupra

Proiectului de Lege privind aprobarea Ordonanţei de urgenţă a Guvernului nr.198/2020 pentru completarea Ordonanţei de Urgenţă a Guvernului nr. 147/2020 privind acordarea unor zile libere pentru părinţi în vederea supravegherii copiilor, în situaţia limitării sau suspendării activităţilor didactice care presupun prezenţa efectivă a copiilor în unităţile de învăţămînt şi în unităţile de educaţie timpurie antepreşcolară, ca urmare a răspândirii coronavirusului SARS -CoV-2
În conformitate cu prevederile art. 94 si 115 alin. (3) din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, în procedura de urgență cu Proiectului de Lege privind aprobarea Ordonanţei de urgenţă a Guvernului nr.198/2020 pentru completarea Ordonanţei de urgenţă a Guvernului nr.147/2020 privind acordarea unor zile libere pentru părinţi în vederea supravegherii copiilor, în situaţia limitării sau suspendării activităţilor didactice care presupun prezenţa efectivă a copiilor în unităţile de învăţământ şi în unităţile de educaţie timpurie antepreşcolară, ca urmare a răspândirii coronavirusului SARS – Cov - 2, trimis cu adresa nr. PLx. 37 din 1 februarie 2021, înregistrat la Comisia juridică, de disciplină şi imunităţi sub nr.4c-13/107 din 02 februarie 2021.
Conform dispoziţiilor art.75 alin.(2) din Constituţia României, republicată, şi ale art. 91 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Propunerea legislativă are ca obiect de reglementare completarea Ordonanţei de urgenţă a Guvernului nr. 147/2020 privind acordarea unor zile libere pentru părinţi in vederea supravegherii copiilor, in situaţia limitării sau suspendării activitătilor didactice care presupun prezenţa efectivă a copiilor in unităţile de învăţămant şi in unităţile de educaţie timpurie antepreşcolara, ca urmare a raspandirii coronavirusului SARS-CoV-2, cu completările ulterioare, in sensul acordarii zilelor libere platite, respective a majorarii salariale si in situatia în care, prin ordin al ministrului educatiei si cercetării se decide suspendarea activităților care impun prezenţa fizica a anteprescolarilor, preşcolarilor si elevilor in unitățile de invătamant si continuarea activităților didactice in sistem on-line.
În şedinţa on-line din data de 10 februarie 2021, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ precum si punctul de vedere al Consiliului Economic şi Social.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.

În raport de obiectul şi conţinutul reglementării, proiectul de lege face parte din categoria legilor organice.

  PREŞEDINTE,    



       SECRETAR,

               Mihai-Alexandru Badea                                       Cristian-Tudor Băcanu

